Harijs Vagrants

Harijs Vagrants, īstajā vārdā Harijs Kadiķis, (dzimis 1988. gada 7. novembrī Rīgā) ir latviešu publicists, mūziķis, teologs, ceļotājs.

 Biogrāfija 
Beidzis Āgenskalna ģimnāziju (tagadējo Rīgas Valsts vācu ģimnāziju), 2011. gadā absolvējis Latvijas Universitātes Teoloğijas fakultāti (tagad – Latvijas Universitātes Humanitāro zinātņu fakultātes Teoloģijas un reliģijpētniecības nodaļa).

Kopš 2012. gada darbojas žurnālistikā. Vairāku grāmatu, daudzu rakstu un publikāciju autors.

No 2016. — 2019. gadam aktīvi darbojies grupā "Zāle", spēlējot dažādu tautu mūzikas instrumentus: persiešu santuru, indiešu harmoniju. Grupas "Zāle" otrais albums "Viņš" (ar Harija Vagranta piedalīšanos) 2017. gadā nominēts balvai „Zelta mikrofons” kategorijā „Labākais tautas vai pasaules mūzikas albums”.

 Publicētās grāmatas 
 2017. gadā apgādā "Mansards" izdota Harija grāmata "Ielu muzikanta dienasgrāmata".
 2023. gada decembrī izdevniecībā "Zvaigzne ABC" publicēta Harija Vagranta otrā ceļojumu grāmata "Trakā mugursomnieka negantie piedzīvojumi". Grāmatā vēstīts par pusgadu, ko autors pavadījis, ceļojot un dzīvojot Balkānu valstīs, Turcijā un Kiprā.
 2024. gada martā izdevniecībā "Zvaigzne ABC" izdota Harija Vagranta trešā grāmata "Viņpus nāves. Nāvei tuvās pieredzes mūsdienu Latvijā". Darbā autors pievēršas noslēpumainajam nāvei tuvo pieredžu fenomenam, apkopojot latviešu pieredžu stāstus.
 2025. gada decembrī izdevniecībā "Zvaigzne ABC" iznākusi autora ceturtā grāmata "Viņpus nāves. Plašāks ieskats Otrā pusē". Grāmatā dokumentēti latviešu pirmsnāves redzējumi, biedējošās nāvei tuvās pieredzes, kopīgas nāves pieredzes un nāvei tuvās pieredzes, kas atšķiras no ierastajām.

 Atsauces 

Kategorija:Latviešu mūziķi
Kategorija:Latvijas Universitātes absolventi
Kategorija:Latvijas publicisti